alfajern
Store norske leksikon,Realfag,Kjemi,Elektrokjemi og metallurgi,Legeringer,Stål og andre jernlegeringer
Alfajern er én av tre forskjellige varianter av jern i fast tilstand. De to andre er gammajern og deltajern. Hver variant har sin bestemte pakking av atomer – kalt krystallstruktur.
Alfajern er karakterisert ved en kubisk, romsentrert krystallstruktur som ved normalt trykk er stabil under 910 °C. Til forskjell har gammajern en kubisk, flatesentrert krystallstruktur som er stabil i temperaturområdet 910–1394 °C, mens deltajern har en kubisk, romsentrert krystallstruktur som er stabil mellom 1394 °C og smeltepunktet for jern på 1538 °C. Les mer i Store norske leksikon jern   gammajern  deltajern